Hér var mikið fjör í gær en loksins kom bangsinn Blær til okkar en hann sendi okkur bréf alla leið frá Ástaralíu um daginn og sagði okkur að hann vildi flytja til Grindavíkur og eiga heima hjá okkur í Laut . Börnin hafa beðið spennt og nú var loksins biðin á enda . Blær kom ekki með rútunni nei .... hann viltist á leiðinni og Landhelgisgæslan bjargaði honum og ákvað að fljúga með hann til okkar í þyrlunni sinni . Bangsinn Blær skipar stórt hlutverk í verkefninu Vinátta sem er á vegum Barnaheilla sem við ætlum að vinna með hér í leikskólanum . Viljum við þakka Landhelgisgæslunni , Björgunarsveitinni , lögreglunni , bæjaryfirvöldum og öllum þeim sem gerðu þetta kleift . Þetta er upplifun sem seint gleymist bæði hjá nemendum og starfsmönnum í Laut , ástarþakkir fyrir okkur . Fleiri myndir má sjá á Facebooksíðunni okkar smellið hér